এনজিও গোষ্ঠির প্রশংসা করে তিনি বলেন, বাংলাদেশে এনজিও সংস্থাগুলোর বিকাশ খুব বেশি। বাংলাদেশে বিশ্বের সর্ববৃহৎ এনজিও কার্যক্রম রয়েছে যা পৃথিবীর অন্য কোথাও নেই। মানুষের জীবন মান উন্নয়নে সরকারের পাশাপাশি এনজিও সংস্থাগুলোর এই ভূমিকা অত্যন্ত প্রশংসনীয়। তিনি বলেন, বাংলাদেশে নার্সিং সেবা বিস্তৃত হচ্ছে। বেসরকারি বিভিন্ন প্রতিষ্ঠানে প্রশিক্ষণের ব্যবস্থা থাকায় এটা আরো তরান্বিত হচ্ছে। বিশ্বের বিভিন্ন জায়গায় বাংলাদেশের লোকজন এ সেবায় কাজ করছে। তাই, নার্সিং কলেজ বাড়ানো ও সেবা আরো বিস্তৃত করার দরকার রয়েছে। সীমান্তিকের নার্সিং কলেজসহ শিক্ষা, স্বাস্থ্য, মানব সম্পদ উন্নয়নসহ বিভিন্ন ক্ষেত্রে তাদের ভূমিকার প্রশংসা করে মন্ত্রী বলেন, প্রতিষ্ঠালগ্ন থেকে সংস্থাটি তাদের লক্ষ্য ও উদ্দেশ্য যথাযথভাবে পালন করছে। সীমান্তিক এখন একটি বড় প্রতিষ্ঠান। তারা জাতীয় সংগঠন হিসেবে সারাদেশে স্বীকৃত।